open-index/open-wikipedia-markdown huggingface dataset:
Krst Krista (Leonardo da Vinci)

**Krst Krista** (tal. *Battesimo di Cristo*) je názov doskovej maľby, na ktorej sa autorsky podieľali renesanční umelci Andrea del Verrocchio a jeho žiak Leonardo da Vinci.

Andrea del Verrocchio bol florentským maliarom, no predovšetkým sochárom druhej polovice 15. storočia. Jeho umelecká dielňa bola kultúrnym centrom, poskytujúcim výchovu mladým umelcom nielen v umení, ale i v humanistickým princípoch, myslení, ba dokonca v matematike. *Krst Krista*, najvýznamnejšie Verrocchiovo maliarske dielo, je spojené s menom jeho najtalentovanejšieho žiaka Leonarda da Vinci, ktorý obraz dokončil.

Maľba bola pôvodne určená pre kostol San Salvi vo Florencii. Dielo zachytáva všeobecne známu scénu, opísanú v Novom zákone (Mt 3, 13 – 17). 

Podľa dochovaných Vasariho záznamov, talent mladého Leonarda urobil na Verrocchia, od ktorého existuje iba málo bezpečne doložených diel, taký dojem, že sa vzdal dokončenia obrazu a prenechal ho svojmu žiakovi. Na základe ikonografického rozboru diela možno určiť, ktorú časť maľby namaľoval ktorý umelec. Pozadie so skalami a palma ako i postavy sv. Jána Krstiteľa a Ježiša Krista nesú rukopis Verrocchia, no postava ľavého anjela dáva tušiť leonardovské „sfumato“. Podľa mienky niektorých odborníkov sa, na základe štýlových rozdielov, na realizácii diela (konkrétne postavy Krista), podieľal i tretí umelec (zrejme ide o ďalšieho Verrocchiovho žiaka Lorenza di Credi).

Obraz, patriaci medzi Leonardove prvotiny, je dokladom toho, že Leonardo už ako mladý umelec dokázal nielen nadviazať na umelecký odkaz svojho učiteľa, ale ho naplno rozvinúť svojským podaním, ktoré ho napokon vynieslo na piedestál jedného z najväčších maliarov všetkých čias.

## Iné projekty

## Zdroje

* A. Guber, *Galereja Uffizi - Florencija*, Sovetskij chudožnik, Moskva, 1968
* E. Michelettiová, *Najkrajšie múzeá sveta - Florencia*, TRIO Publishing, Bratislava, 1996, ISBN 80-967324-2-0
* R. C. Wirtz, *Florencie - umění a architektura*, Slovart, Praha, 2007, ISBN 978-80-7209-873-6

Kategória:Leonardo da Vinci
Kategória:Renesančné výtvarné umenie
Kategória:Galleria degli Uffizi
Hugo Almeida

**Hugo Almeida** (* 23. máj 1984) je bývalý portugalský futbalový útočník. Väčšinu svojej kariéry odohral v nemeckej Bundeslige za Werder Brémy a v Turecku za Beşiktaş JK.

V portugalskej najvyššej súťaži debutoval v drese FC Porto 21. septembra 2003 v zápase proti Benfice. Následne mal tri hosťovania v kluboch União Leiria, Boavista a Werder Brémy. S odchodom Miroslava Kloseho do Bayernu dostával viac príležitostí v základnej zostave Werderu, ktorého kmeňovým hráčom sa stal v roku 2006.

## Úspechy
* Portugalská liga: 2006
* Bundesliga: 2009
* Turecký pohár: 2011

## Externé odkazy
*NationalFootballTeams

## Zdroj

Kategória:Portugalskí futbalisti
Kategória:Portugalskí olympionici
Kategória:Hráči Majstrovstiev Európy vo futbale 2008
Kategória:Hráči Majstrovstiev sveta vo futbale 2010
Kategória:Hráči Majstrovstiev Európy vo futbale 2012
Kategória:Hráči Majstrovstiev sveta vo futbale 2014
Kategória:Hráči FC Porto
Kategória:Hráči Boavista FC
Kategória:Hráči SV Werder Bremen
Kategória:Hráči Beşiktaş JK
Kategória:Hráči AC Cesena
Kategória:Hráči Serie A
Kategória:Hráči AEK Atény FC
Kategória:Hráči FK Kubaň Krasnodar
Peter Hlinka

**Peter Hlinka** (* 5. december 1978, Prešov) je futbalový tréner a bývalý slovenský futbalista a reprezentant. Hrával na poste defenzívneho stredopoliara alebo obrancu. 

## Životopis
### Klubová kariéra
Od roku 2000 pôsobil v Rakúsku, jedinou výnimkou bola sezóna 2007-08, kedy hral v druhej nemeckej bundeslige za FC Augsburg. Od roku 2008 do roku 2010 bol opäť hráčom rakúskeho klubu SK Sturm Graz. V roku 2010 podpísal dvojročný kontrakt s opciou na ďalšiu sezónu s Austriou Viedeň. Roku 2012 prestúpil do klubu SC Wiener Neustadt, kde pôsobil až do júla 2014. Od februára 2015 v kariére pokračoval v tíme druhej najvyššej rakúskej súťaže FC Wacker Innsbruck. V júli 2015 sa vrátil do Rapidu Viedeň, kde pôsobil už v rokoch 2004 - 2007, tentokrát ale hrával za rezervný tím pôsobiaci v amatérskej regionálnej lige.

### Reprezentačná kariéra
Reprezentačnú kariéru začal v reprezentácii do 21 rokov, pričom sa pričinil o postup slovenskej reprezentácie na majstrovstvá Európy v roku 2000. Na európskom šampionáte hráčov do 21 rokov bol veľkou oporou Slovenska a výraznou mierou sa podieľal na štvrtom mieste. Slovensko reprezentoval na Olympijských hrách v roku 2000 v Sydney. Za seniorskú reprezentáciu Slovenska odohral 28 zápasov.

### Funkcionárska a trénerská kariéra
V septembri 2016 sa stal členom predstavenstva Dukly Praha. 

Od roku 2017 pôsobil ako asistent trénera v klube Wiener Neustadt. Následne od júna 2018 trénoval mužstvo piatej rakúskej ligy First Vienna. V júna 2021 prijal ponuku AS Trenčín a stal sa hlavným trénerom. Na lavičke AS ale skončil už decembri toho roku na vlastnú žiadosť. V decembri roku 2022 podpísal dvojročnú zmluvu s českým druholigovým futbalovým klubom SFC Opava. Koncom apríla 2023 v tíme skončil. V júni 2023 sa stal trénerom Tatrana Prešov.

Bol aj televíznym futbalovým expertom.

## Úspechy
* Majster Rakúska: 2005
* Liga majstrov: základná skupina: 2005-06
* Slovenský pohár: Finalista: 1997
* Európska liga: skupinová fáza: 2009-10
* Futbalista roka: 13. miesto: 2000, 15. miesto: 2005, 17. miesto: 2002

## Referencie

## Iné projekty

## Externé odkazy
* Peter Hlinka na stránke National-Football-Teams.com
* Peter Hlinka na stránke Transfermarkt.de

 

Kategória:Slovenskí futbalisti
Kategória:Slovenskí olympionici
Kategória:Hráči 1. FC Tatran Prešov
Kategória:Hráči SK Sturm Graz
Kategória:Hráči SW Bregenz
Kategória:Hráči FC Augsburg
Kategória:Hráči SK Rapid Wien
Kategória:Osobnosti z Prešova
Megalopoli

thumb|right|300px|Pohľad na Megalopoli.

**Megalopoli** (novogr. Μεγαλόπολη – Megalopoli; v stredoveku a novoveku do 19. storočia *Sinano*) resp. v staroveku **Megalopolis** (starogr. Μεγαλόπολις – Megalopolis) je mesto v Grécku, v peloponézskom kraji Arkádia. Žije tu 8 657 obyvateľov.

## Dejiny
Mesto bolo založené v roku 370 pred Kr. s cieľom urbanizovať prevažne vidiecku Arkádiu. V novom meste sa usadilo miestne vidiecke obyvateľstvo, ale aj helóti, ktorí ušli zo Sparty. Bolo tu postavené divadlo, ktoré malo kapacitu 20 000 ľudí a existuje dodnes. V roku 331 pred Kr. Megalopolis dobyli Sparťania. Neskôr sa mesto spojilo s Macedóniou, ktorí mesto oslobodili, no už v roku 223 pred Kr. Megalopolis dobyl spartský kráľ Kleomenes III. V ďalšom storočí už Grécko ovládli Rimania. Mesto bolo zničené v 3. – 6. storočí Gótmi a Hunmi a Slovanmi. V Byzantskej ríši sa Megalopolis premenoval na *Σινάνο* – Sinano. Sinano však nebolo veľké mesto. V 19. stor., po oslobodení Grécka spod tureckej nadvlády, sa Sinano spätne premenovalo na Megalopoli.

## Iné projekty

Kategória:Mestá v Grécku
Kategória:Starogrécke mestá
Kategória:Staroveké Grécko
M4 (linka budapeštianskeho metra)

left|150px

**M4** (doslovne **Délnyugat-kelet metró** (), alebo aj **Zöld metró** (*Zelené metro*) je štvrtou linkou budapeštianskeho metra. Do prevádzky bola uvedená 28. marca 2014. Spája juhozápadnú časť mesta s východnou od Kelenföld vasútállomás na budínskej strane mesta po Keleti pályaudvar (doslova „Budapešť Východná železničná stanica“) na peštianskej strane mesta. Tento úsek má zatiaľ dĺžku  a 10 staníc. Neskôr je v pláne linku predĺžiť až do stanice Bosnyák tér a ďalej na východ na východnej strane a do stanice Madárhegy na západnej strane. 

## História

Prvé plány na štvrtú linku metra v Budapešti boli spracované už v roku 1972, ale trať a zoznam staníc bola dokončená až v roku 1996. Po niekoľkých omeškaniach sa stavebné práce na tomto úseku linky začali až v roku 2004. Linka M4 má dva prestupné body na staniciach Kálvin tér na linke M3 a Keleti pályaudvar na linke M2.

**Otvorenie sekcií budovania linky M4**
* 1. sekcia 28. marca 2014: Kelenföld vasútállomás – Keleti pályaudvar
* 2. sekcia, plán na rok 2017: Keleti pályaudvar – Bosnyák tér
* 3. sekcia, plán na rok 2017: Kelenföld vasútállomás – Madárhegy

## Stanice

## Zaujímavosti
* Začiatok stavebných prác: 23.01.2006
* Koniec stavebných prác: 28.03.2014
* Dĺžka linky:  (medzi Etele tér a Baross tér) 
* Dĺžka tunelovania: 170 týždňov
* Rozchod koľajníc: 
* Hĺbka staníc: 
* Dĺžka nástupištia: 
* Plánovaný počet osôb: 300 až 360 tisíc cestujúcich za deň (na dokončenej prvej etape) 
* Počet vlakov: 15 súprav
* Typ systému: automatické riadenie vlaku (bez vodiča) 
* Celkový rozpočet: 452 500 000 000 Ft (1 443 381 180,22 €)

alt=|náhľad|Súprava Alstom Metropolis AM4-M4 na stanici Szent Gellért tér

## Vozový park
Na linke premávajú vozne typu Alstom Metropolis.
Kategória:Budapeštianske metro
Heligónka

thumb|Fotografia Heligónky

**Heligónka** je diatonická gombíková ťahacia harmonika (melodeón) doplnená o zosilnenú basovú časť, tzv. „heligonové basy“. Silný zvuk basových tónov je dosiahnutý spravidla dvomi cestami: posunutím jednotlivých hláskov tvoriacich basový tón o oktávu nižšie ako je bežné u ostatných druhov harmoník a ďalej umiestnením robustnej platne s hláskami do dreveného zvukovodu. Charakteristické trumpetky v basovej časti sa čiastočne tiež podieľajú na výstupe silného basového tónu; ich význam je však skôr dekoračný.

Označenie *heligónka* je odvodené od názvu dychového basového nástroja heligónu, ktorého zvuk „heligónové basy“ svojou hlbokou polohou vzdialene pripomínajú. 

## Zdroj

## Pozri aj
* Bandónium

## Externé odkazy
* www.heligonky.sk- obchod so všetkým, čo pre svoju heligónku potrebujete
* www.harmoniky.kvalitne.cz - Česká stránka o harmonikách .
* www.heligonka.sk - Slovenská stránka o diatonických harmonikách - heligónkach.
* www.harmoniky.info - Program pro výuku hry na heligonky .

Kategória:Klávesové nástroje
Kategória:Aerofóny
Rum (Tirolsko)

**Rum** je obec v Rakúsku v spolkovej krajine Tirolsko v okrese Innsbruck-vidiek.

Žije tu 8825 obyvateľov (1. 1. 2010).

## Iné projekty

## Externé odkazy
* Oficiálna stránka

## Zdroj

Kategória:Obce okresu Innsbruck-vidiek
Symphonie fantastique

**Symphonie fantastique – Episode de la vie d’un artiste** (*Fantastická symfónia*) je významná symfónia francúzskeho skladateľa Hectora Berlioza, kvôli jej inovatívnosti považovaná za jedno z prelomových diel vo vývoji symfonickej hudby. Ide o dielo programovej hudby, ktoré bolo inšpirované skladateľovou neopätovanou láskou k anglickej herečke Harriet Smithson. Program diela vysvetlil sám skladateľ v poznámkach k partitúre. Symfónia bola venovaná ruskému cárovi Mikulášovi I.

Kategória:Hudobné kompozície Hectora Berlioza
Kategória:Orchestrálne skladby
Kategória:Symfónie
Robert Mundell

**Robert A. Mundell** (* 24. október 1932, Kingston, Kanada† 4. apríl 2021, Siena, Taliansko) bol kanadský ekonóm a profesor ekonomiky na Columbijskej univerzite. Je považovaný za otca teórie optimálnych menových oblastí a tvorcu ekonómie strany ponuky.

Za „analýzu monetárnej a fiškálnej politiky pri rôznych režimoch menových kurzov a za analýzu optimálnych menových oblastí“ získal v roku 1999 cenu Švédskej ríšskej banky za ekonomické vedy na pamiatku Alfreda Nobela. Vo svojich prácach sa intenzívne venoval histórii medzinárodného menového systému a zohral významnú rolu pri vzniku eura.

## Životopis
Narodil sa v kanadskom Kingstone. Vysokoškolský diplom obhájil v Kanade na University of British Columbia vo Vancouveri, London School of Economics, titul PhD. v ekonómii získal na prestížnej MIT (Massachusetskom technologickom inštitúte)

Od roku 1974 pôsobil ako profesor ekonómie na Kolumbijskej univerzite v New Yorku. Má za sebou dlhoročnú profesorskú prax, učil na svetových univerzitách ako je Stanford University, University of Chicago, či na univerzite v talianskej Bologni. Jeho prednášky mohli vidieť študenti v Európe, Severnej a Južnej Amerike, Ázii, Afrike i Austrálii. Robert A. Mundell pôsobil ako poradca pre niekoľko medzinárodných organizácií a inštitúcií ako napríklad OSN, MMF, Svetovú banku, Radu guvernérov Federálneho rezervného systému, ministerstvo financií USA, kanadskú vládu ako aj iné vlády v Latinskej Amerike a Európe a mnohé iné.

## Hlavné prínosy
*analýza optimálnych menových oblastí
*analýza monetárnej a fiškálnej politiky pri rôznych režimoch menových kurzov
*zakladateľ ekonómie strany ponuky
*výskum o fungovaní zlatého štandardu v rôznych historických epochách
*Predpovedanie inflácie v roku 1970
*Mundellov-Flemingov model
*Mundellov-Tobinov efekt

## Diela
Najznámejšie knihy Roberta A. Mundella: 
* Človek a ekonómia
* Medzinárodný menový systém: Konflikt a reforma
* Menová teória: úrok, Inflácia a rast vo svetovej ekonomike
* Budovanie Novej Európy,  Euro ako stabilizátor v medzinárodnom menovom systéme

## Referencie


## Iné projekty

## Externé odkazy
* Biografia na Nobelprize.org
* Oficiálna stránka
* Kovanda, Lukáš: Američané nemají euro rádi; ohrožuje dolar (rozhovor s Robertem Mundellem z roku 2010) 
* Kovanda, Lukáš: Ne jen Řecko, i Británie je na tom bledě (rozhovor s Robertem Mundellem z roku 2010)

## Zdroj
* http://www.nadaciatatrabanky.sk/osobnosti-osobne
* http://www.robertmundell.net
* http://nobelprize.org
* http://alop.atspace.com
* http://ideas.repec.org

Kategória:Kanadskí ekonómovia
Kategória:Nositelia Ceny Švédskej banky za ekonómiu na pamiatku Alfreda Nobela
Kategória:Kanadskí nositelia Nobelovej ceny
Kategória:Osobnosti z Kingstonu (Ontário)
Kategória:Vyučujúci na Columbia University
Kategória:Absolventi University of British Columbia
Kategória:Absolventi London School of Economics
Kategória:Absolventi MIT
Techstep

**Techstep** je subštýl drum and bassu, ktorý sa stal populárnym koncom 90-tych rokov.

## Štýl
Je charakterizovaný temnou, sci-fi náladou, exkluzívnym používaním syntéz a samplov. Nápady pochádzali aj z industrialu, techna, ktoré niektorí skladatelia označovali za „klinický zvuk“. Napriek tomu, že je popisovaný akože pôsobí „techno-dojmom“, vzťah s technom by nemal byť preceňovaný. Oba štýly zdieľajú techniky výroby a vysoko energických koláží z abstraktných syntetických ruchov, vrátane samplov, pípaní atď. Za raritu sa pokladá použitie nezefektovaných inštrumentov.

## Referencie


## Zdroj

## Pozri aj
*Drum and bass
*Breakbeat

Kategória:Drum and bass
Gelsenkirchen

**Gelsenkirchen** je mesto na západe Nemecka v spolkovej krajine Severné Porýnie-Vestfálsko vo vládnom obvode Münster. Leží v severnej časti Porúria. V súčasnosti sa tu uhlie už neťaží a mesto má desaťročia problém s najvyššou nezamestnanosťou v Nemecku. Nachádza sa tu najväčšia solárna elektráreň v Nemecku a uhoľná elektráreň s najvyšším komínom v Nemecku (302 m). Gelsenkirchen je domovské mesto známeho futbalového klubu Schalke 04, ktorý je pomenovaný podľa časti mesta Schalke a futbalový štadión sa nachádza v mestskej časti Erle.

## Dejiny
Prvá písomná zmienka o Gelsenkirchene pochádza z roku 1150, ale sídlo ostalo iba malou dedinou až do 19. storočia. S nástupom priemyselnej revolúcie sa celá oblasť rozrástla. V roku 1840 keď začala ťažba uhlia žilo v meste 6 000 obyvateľov, v roku 1900 to už bolo 138 000. Na začiatku 20. storočia patrilo kvôli ťažbe uhlia medzi významné európske mestá. Mesto získalo prezývku „mesto 1000 ohňov“, pretože plyny z ťažby horeli aj počas noci. V roku 1928 sa mesto zlúčilo so susednými mestami Buer a Horst. Mesto tak dostalo nový názov Gelsenkirchen-Buer, ktorý mu ostal až do roku 1930. Počas druhej svetovej vojny bolo mesto centrom produkcie uhlia a ropného priemyslu, preto bolo spojencami bombardované. Počas vojny sa tu nachádzal ženský satelitný tábor koncentračného táboru Buchenwald. 

## Administratívne delenie
Mesto je tvorené z 5 mestských obvodov a tie sa delia na 18 mestských častí:
* *Gelsenkirchen-Nord*: Buer, Scholven, Hassel
* *Gelsenkirchen-Mitte*: Altstadt, Bismarck, Bulmke-Hüllen, Feldmark, Heßler, Schalke, Schalke-Nord
* *Gelsenkirchen-West*: Horst, Beckhausen
* *Gelsenkirchen-Ost*: Erle, Resse, Resser-Mark
* *Gelsenkirchen-Süd*: Neustadt, Ückendorf, Rotthausen

## Partnerské mestá

## Referencie

## Zdroj
* 
* 

## Iné projekty


Kategória:Mestá v Severnom Porýní-Vestfálsku
Kategória:Porúrie
Rendžu

**Rendžu** (jap. ) je tradičná abstraktná dosková hra pre dvoch hráčov, ktorá pochádza z Japonska z obdobia Heian. Názov hry vznikol 6. decembra 1899, keď japonský žurnalista Ruikó Kuroiwa pomenoval túto hru ako *rendžu*.

Rendžu je upraveným variantom hry gomoku. Tieto úpravy predovšetkým eliminujú výhodu prvého ťahu v gomoku, aby sa tak hra stala vyrovnanejšou.

## Pravidlá
Hracia doska má tvar štvorca a obsahuje 15×15 priesečníkov. Je to rovnaká doska aká sa používa na hru go. Hracie kamene sú bielej a čiernej farby.

### Otvorenie hry
Otvorenie hry zahŕňa unikátnu sekvenciu ťahov.
# Prvý hráč umiestní dva čierne hracie kamene a jeden biely kameň na hraciu dosku.
# Druhý hráč si vyberie, či bude hrať za bieleho alebo za čierneho.
# Biely hráč umiestni jeden kameň na hraciu dosku.
# Čierny hráč umiestni dva kamene na hraciu dosku.
# Biely hráč odstráni jeden z dvoch čiernych kameňov, ktoré čierny hráč umiestnil v predošlom ťahu.
# Biely hráč umiestni jeden biely kameň.

### Priebeh hry
Hráči striedavo vykonávajú jednotlivé ťahy. V každom ťahu hráč položí jeden hrací kameň svojej farby na hraciu dosku. Pre čieneho (začínajúceho) hráča platí, že nesmie vykonať zakázané útvary:
* Dvojitá trojka
* Dvojitá štvorka
* Presah

### Cieľ hry
Hráč môže vyhrať dvomi spôsobmi:
* Vytvorením rady piatich (alebo viac) kameňov svojej farby.
* Donútením čierneho hráča k tomu, aby vytvoril niektorý zo zakázaných útvarov. Čierny hráč môže vyhrať len vytvorením rady piatich kameňov čiernej farby.

## Pozri aj
* go
* gomoku
* piškvorky

## Externé odkazy
* Renju na boardgamegeek.com 
* Česká asociácia piškvoriek a rendžu

Kategória:Doskové hry
Kategória:Abstraktné doskové hry
Kategória:Tradičné doskové hry
Majstrovstvá sveta vo futbale 1986

náhľad
**Majstrovstvá sveta vo futbale 1986** boli trináste majstrovstvá sveta v dejinách futbalu. Finálový turnaj sa odohral medzi 31. májom a 29. júnom roku 1986 v Mexiku. Turnaja sa zúčastnilo 24 mužstiev. 

Majstrom sveta sa stala po druhýkrát , keď vo finále porazila  na štadióne Azteca 3-2. Maskotom majstrovstiev bola chili paprička *Pique*. Najlepším strelcom turnaja bol angličan Gary Lineker a zlatú loptu pre najlepšieho hráča turnaja získal Diego Maradona.

## Štadióny

## Výsledky bojov v základných skupinách
V nasledujúcich tabuľkách:
* **B** = počet získaných bodov
* **Z** = počet odohratých zápasov
* **V** = počet víťazstiev
* **R** = počet remíz
* **P** = počet prehier
* **GS** = počet strelených gólov
* **GI** = počet inkasovaných gólov
* **GR** = rozdiel skóre (GS-GI)
* zelenou farbou zvýraznené mužstvá majú zabezpečený postup do osemfinále
* červenou farbou zvýraznené mužstvá nemôžu postúpiť do osemfinále

### Skupina A

----

----

----

----

----

### Skupina B

----

----

----

----

----

### Skupina C

----

----

----

----

----

### Skupina D

----

----

----

----

----

### Skupina E

----

----

----

----

----

### Skupina F

----

----

----

----

----

### Poradie mužstiev na treťom mieste

## Vyraďovacie boje

### Osemfinále

----

----

----

----

----

----

----

### Štvrťfinále

----

----

----

### Semifinále

----

### Zápas o tretie miesto

### Finále

## Zostava All-Star

## Externé odkazy
* FIFA.com 
* RSSSF archív 
* Planet World Cup - Mexico 1986 

## Zdroj

Kategória:Majstrovstvá sveta vo futbale

Futbal
Mönchengladbach

**Mönchengladbach** je mesto na západe Nemecka v spolkovej krajine Severné Porýnie-Vestfálsko vo vládnom obvode Düsseldorf. Je domovom futbalového klubu Borussia Mönchengladbach. Narodili sa tu piloti F1 Nick Heidfeld a Heinz-Harald Frentzen, filozof Hans Jonas a astronaut Reinhold Ewald.

## Dejiny
Mesto bolo pôvodne opátstvo založené v roku 974. Bolo pomenované podľa úzkeho potoka, ktorý dnes tečie pod zemou. V 14. storočí sa opátstvo a jemu blízke dediny stali mestom. Neskôr sa k mestu pripojilo aj mesto Rheydt. Pôvodne malo mesto názov Gladbach, ktorý sa často používa aj v súčasnosti. Aby sa rozlíšilo od mesta s rovnakým názvom (dnešný Bergisch Gladbach) bolo v roku 1888 premenované na München-Gladbach. Takto označené mesto zavádzalo ľudí k myšlienke, že mesto je iba časť Mníchova (*München*). Názov bol preto v roku 1950 zmenený na Mönchen Gladbach a v 1960 na Mönchengladbach.

## Partnerské mestá
*  Bradford, Spojené kráľovstvo, 1971
*  North Tyneside, Spojené kráľovstvo, 1958
*  Roermond, Holandsko, 1971
*  Roubaix, Francúzsko, 1969
*  Thurrock, Spojené kráľovstvo, 1969
*  Verviers, Belgicko, 1970

## Referencie

## Iné projekty

## Zdroj

Kategória:Mestá v Severnom Porýní-Vestfálsku
Magdeburg

**Magdeburg** je mesto v Nemecku a hlavné mesto spolkovej krajiny Sasko-Anhaltsko. Je situované na rieke Labe a bolo jedno z najdôležitejších stredovekých miest v Európe. Je sídlom protestantského a katolíckeho biskupa a dvoch vysokých škôl.

## Dejiny

Otto I. cisár rímskonemeckej ríše, žil počas svojej vlády prevažne v Magdeburgu a bol pochovaný v miestnej katedrále. V meste sa počas tejto vlády vytvorilo mestské právo, na základe ktorého vznikol súbor nemeckých mestských práv známy ako Magdeburgské práva. Tieto stredoveké mestské práva sa šírili cez Strednú a Východnú Európu. Mesto je známe aj pre Magdeburskú svadbu z roku 1631, ktorá označuje masaker a dobytie protestantského mesta Magdeburg počas tridsaťročnej vojny.

## Partnerské mestá

Magdeburg spolupracuje s týmito mestami:

*  Braunschweig, Nemecko
*  Charbin, Čína
*  Le Havre, Francúzsko
*  Lomé, Togo
*  Nashville, USA
*  Radom, Poľsko
*  Sarajevo, Bosna a Hercegovina
*  Záporožie, Ukrajina

## Referencie

## Iné projekty

## Zdroj


Kategória:Mestá v Sasku-Anhaltsku
Kategória:Hanza
Kategória:Hlavné mestá nemeckých spolkových krajín
Poikilotermia

**Poikilotermia** (**studenokrvnosť**, **ektotermia**) je neschopnosť živého organizmu udržať si pomerne stálu telesnú teplotu. U živočíchov býva často nazývaná termínom studenokrvnosť, čo ale nevystihuje podstatu pretože veľa poikilotermných živočíchov krv vôbec nemá. Jej opakom je homoiotermia (teplokrvnosť).

Poikilotermné sú všetky ríše živých organizmov ako napr. huby, rastliny, baktérie a tiež prevažná väčšina živočíchov: všetky bezstavovce a fylogeneticky staršie triedy stavovcov, čiže drsnokožce (*Chondrichthyes*), ryby (*Osteichthyes*), obojživelníky (*Amphibia*) a tiež všetky recentné plazy (*Reptilia*). U vyhynutej triedy dinosaurov (*Dinosauria*) sa však uvažuje o teplokrvnosti. Len dve vývojovo najpokročilejšie triedy živočíchov nie sú poikilotermné: vtáky (*Aves*) a cicavce (*Mammalia*). 

U poikilotermných živočíchov napriek tomu existuje schopnosť obmedzene regulovať svoju teplotu a to hlavne tvarom, povrchom a stavbou tela a správaním (živočích vyjde na slnkom vyhriate miesto, keď je teplota jeho tela príliš nízka – a naopak, pri hrozbe prehriatia sa ukryje do tieňa). Iné poikilotermné živočíchy sú zase schopné meniť napríklad svoje sfarbenie, čím ovplyvňujú absorpciu slnečného žiarenia kožou. Zmenu sfarbenia umožňuje melanoforový hormón (MSH).

Kategória:Fyziológia
Rádio Zet

[náhľad|[Vysielač Veľká lúka]]
**Rádio Zet** bola súkromná komerčná rozhlasová stanica, ktorá vysielala zo Žiliny.

Toto regionálne rádio vysielalo na frekvencii 94,5 MHz od 12. augusta 2002 do 15. marca 2012 ako nástupca Rádia Žilina, primárne pre región severozápadného Slovenska. Signál sa šíril z vlastného vysielača na Veľkej lúke (1475,5 m) na asi 1/3 územia Slovenska.

Kvôli vlastníckemu prevodu bez odobrenia RVR bola rádiu na zasadaní dňa 7. februára 2012 odobratá licencia. Po obdržaní právoplatného rozhodnutia 15. marca ukončilo vysielanie. Vlastník rádia (spoločnosť RM Progres) napadol rozhodnutie Rady na Najvyššom súde, ktorý rozhodnutie potvrdil.

## Referencie


Kategória:Kultúra v Žiline
Zet
Zet
Kategória:Vzniklo v 2002
Kategória:Zaniklo v 2012
Kategória:Organizácie v Žiline
Rádio Frontinus

**Rádio Frontinus** je súkromná komerčná rozhlasová stanica, ktorá vysiela od 23. novembra 1993 zo Žiliny.

Dlhé roky lokálne rádio sa presadzuje i v regióne Kysúc a Turca. Signál je možné prijímať v okolí Žiliny na frekvencii 104,6 MHz, Čadce na 96,1 MHz a Martina na 96,2 MHz.

Pôvodné štúdio sa nachádzalo v budove Vúral-u (Výskumný ústav valivých ložísk), na ktorého streche bola aj vysielacia anténa. Pokrytie zasahovalo územie mesta a najbližšie okolie. Neskôr sa rádio presťahovalo na *Dolné Rudiny* 3 a v roku 1995 presunulo i vysielač na kótu Straník, čím sa rozšírilo pokrytie na celú Žilinskú kotlinu. Neskôr pribudli 2 ďalšie vysielače, čím sa Frontinus zmenil z lokálneho na regionálne médium.

Rádio so zameraním hudobného formátu na "Variety" ponúka svojím poslucháčom široký a pestrý playlist od súčasných hitov, cez rôznu alternatívu, neštandardné skladby až po roky osemdesiate. Rovnako počas víkendov vysiela reláciu pre Jubilantov, koncert na želanie a iné. Počas týždňa ponúka pravidelné spravodajstvo z regiónu i zo sveta.

Rádio v nedeľu vysiela naživo politickú reláciu „Debata na telefón“, do ktorej sú pozývaní politici, zástupcovia politických strán, NRSR či samosprávy, ktorým môžu poslucháči položiť otázku, či s nimi komunikovať prostredníctvom vysielania. V súčasnej dobe je táto relácia vysielaná aj s obrazom na svojom YouTube kanáli.

Rada pre vysielanie a retransmisiu vo februári 2004 uložila rádiu sankciu – upozornenie na porušenie zákona za porušenie zákona, ktorý zakazuje vysielanie politickej reklamy. V apríli 2017 dostalo pokutu 15-tisíc eur za debatu s Mazurekom z Kotlebovej ĽSNS. 

## Vysielače

## Počúvanosť
Rádio Frontinus je s počúvanosťou 0,4% šestnástou najpočúvanejšou rozhlasovou stanicou na Slovensku a treťou najpočúvanejšou regionálnou stanicou podľa prieskumu Market & Media & Lifestyle spoločnosti Median SK (2+3Q/2015).

## Referencie

## Externé odkazy
* Pokrytie rádia

## Zdroj
* Stránky rádia

Kategória:Kultúra v Žiline
Frontinus
Kategória:Vzniklo v 1993
Kategória:Organizácie v Žiline
Noisia

**Noisia**, štylizované ako **NOISIΛ** ('VISION' otočené o 180°) je holandská drum and bassová skupina, ktorej členmi sú **Nik Roos**, **Martijn van Sonderen** a **Thijs de Vlieger** z Gronigenu v Holandsku. Momentálne okrem drum and bassu produkujú široké spektrum hudby, vrátane dubstepu, housu a breakbeatu. Noisia vystupuje po celom svete a vlastní tri nahrávacie značky - Vision, Division a Invisible Recordings. Skupina na produkciu hudby používa Steinberg Cubase.

## Biografia
Martijn, ktorý bol úzko spätý s hudbou už dlhšiu dobu (hip-hop, klasický klavír), úspešne spolupracoval s Nikom a Thijsom na spoločných hudobných projektoch, po ktorých vytvorili formáciu Noisia. Po čase zistili, že Internet je skvelý nástroj na získanie hudobných a producentských znalostí a v neposlenom rade aj na získanie kritiky od verejnosti. Prvá skladba Noisie sa objavila na Mayhemovom fóre **Shadow Law Recordings** a získala veľké ohlasy, čo bolo veľkou motiváciou pre zlepšenie zvuku Noisie. Investícia do štúdiového vybavenia a oddanosť zvuku, mixovaniu pohli vecami a vo februári 2003 uzrela svetlo sveta prvá platňa s trackom „“Tomahawk (Noisia & Mayhem) na **Nerve Recordings**. Na druhej strane bol track **Silicon**, ktorý bol vytvorený v opileckých stavoch po dňoch, kedy Mayhem navštívil Noisiu v Holandsku.

Däa 5. apríla 2010 vydala skupina Noisia svoj debutový album *[[Split the Atom]]*. Prvý singel z albumu „Machine Gun“, bol vydaný dňa 8. marca 2010. Druhý singel z albumu, „Split the Atom“, bol vydaný dňa 25. júla 2010.

## Diskografia
### Štúdiové albumy
* Tasha Baxter - *Colour of Me* (2007)
* *[[FabricLive.40]]* (2008)
* *[[Split the Atom]]* (2010)
* *Split the Atom: Special Edition* (2012)
* *DmC: Devil May Cry Soundtrack* (2013)
* *[[I Am Legion (album)|I Am Legion]]* (2013) (s Foreign Beggars)

### EP

### Single
#### Vision
* The Tide / Concussion
* Lost Cause (s Mayhem) / Choke (ft. MC Verse)
* Bad Dreams / Omissions
* Exodus (s Mayhem) (ft. KRS One)
* Collision EP
* Alice remix
* Stigma / Crank
* Split the Atom   - Vision EP
* Brain Bucket (s Opticalom / Falling Through (so Sporom)
* Friendly Intentions / Displaced
* Program (s Phaceom) / Regurgitate
* Imperial EP

## Referencie

## Zdroj

Kategória:Drum and bassové hudobné skupiny
Kategória:Holandské elektronické hudobné skupiny
Kategória:Breakbeatoví hudobníci
Kategória:Holandskí dídžeji
Peter Grajciar

**Peter Grajciar** (* 17. september 1983, Zvolen) je slovenský futbalový reprezentant. Hráva na pozícií stredopoliara. Od roku 2008 bol hráčom českého klubu Slavia Praha, s ktorým získal majstrovský titul. V drese  debutoval 16. októbra 2007 v zápase proti . 17. novembra 2010 dal svoj 1. reprezentačný gól v zápase proti Bosne a Hercegovine ktorý Slovensko prehralo 3:2.

## Úspechy
* Majster Česka: 2008-09
* I. liga: 2004-05

## Referencie

## Externé odkazy
*Profil na iDnes
*Peter Grajciar na stránke 90minut.pl
*Peter Grajciar na stránke national-football-teams.com

Kategória:Slovenskí futbalisti
Kategória:Hráči FC Nitra
Kategória:Hráči SK Slavia Praha
Kategória:Hráči Konyaspor
Kategória:Hráči AC Sparta Praha
Kategória:Hráči Śląsk Wrocław
Kategória:Osobnosti zo Zvolena
Katedrála svätého Petra (Beauvais)

thumb|Katedrála svätého Petra v Beauvais

**Katedrála svätého Petra v Beauvais** () je nedokončená katedrála v meste Beauvais v departemente Oise, zaklenutá najvyššou gotickou klenbou  na svete. 

## Dejiny
Počiatky kostola sa datujú do 10. storočia. Po požiari roku 1225 sa začala v nasledujúcom roku výstavba novej katedrály. Mesto Beauvais v tej dobe patrilo k najbohatším francúzskym mestám a miestna katedrála mala byť jednou z najveľkolepejších stavieb svojej doby. Okolo polovice 13. storočia došlo počas stavebných prác k zmene plánov, stavba chóru bola zavŕšená extrémne pretiahnutými oknami a klenbou v rekordnej výške cez 48 metrov. Chór bol dokončený v roku 1272, ale už v roku 1284 sa zrútil. Dôvodom zrútenia nebola výška stavby, ale chyby v opornom systéme. Pri oprave bol zdvojený počet pilierov a tým  sa oporný systém posilnil (napriek tomu nie je katedrála dodnes úplne v poriadku a sú potrebné nákladné podporné opatrenia). 

Po oprave stavba pokračovala budovaním priečnej lode a následne mohutnej veže nad krížením. To sa ukázalo byť chybou, pretože sa veža krátko po dokončení v roku 1573 zrútila a poškodila katedrálu. Klenba bola druhýkrát opravená v roku 1575, k úplnej dostavbe však už nedošlo. 

Katedrála bola budovaná súčasne s katedrálou v Amiens, takže je dnes ťažké určiť, ktorá z nich je vzorom pre druhú; ďalšie inšpiráciou bola stavba katedrály v Bourges. 

V katedrále sú zachované vitráže zo 14., 15. a 16. storočia.

## Referencie


## Iné projekty

## Zdroj

Beauvais
Beauvais
Kategória:Rímskokatolícke kostoly vo Francúzsku
Kategória:Historické pamiatky vo Francúzsku
Kategória:Beauvais
Kategória:Stavby v departemente Oise
Jason Williams

**Jason Williams** môže byť:

* americký basketbalista (* 1975), pozri Jason Williams (1975)
* americký basketbalista (* 1983), pozri Jason Williams (1983)
* americký bejzbalista (* 1974), pozri Jason Williams (bejzbalista)
* bermudský futbalista (* 1984), pozri Jason Williams (futbalista)
* kanadský hokejista (* 1980), pozri Jason Williams (hokejista)

Williams, Jason
Dutohlávka sobia

náhľad|Dutohlávka sobia
**Dutohlávka sobia** (*Cladonia rangiferina*) je svetlo sfarbený, krovitý lišajník z čeľade dutohlávkovité. Rastie v teplých aj chladných oblastiach na suchých otvorených stanovištiach predovšetkým vo vyšších polohách – prevažne na alpínskej tundre.

## Iné projekty

Kategória:Dutohlávkovité
Papaflessas

**Papaflessas** (gr. Παπαφλέσσας, vlastným menom Grigorios Dikaios (Γρηγόριος Δικαίος, * 1788, Poliani, Grécko - † 20. máj 1825, Maniaki) bol grécky pop a generál v Gréckej vojne za nezávislosť.

## Životopis
Narodil sa na Peloponéze v meste Poliani v kraji Mesinia, jeho otec bol Dimitrios Flessas a patril do známej rodiny *Flessas*, matka bola Konstantina Andronaiou z Dimitsany.
V Dimitsane Papaflessas študoval. Vstúpil do kláštora v meste Kalamata, neskôr pôsobil v Konštantinopole a na ostrove Zakynthos. Vstúpil do tajného gréckeho spolku Filiki Eteria, ktorý sa pripravoval na povstanie proti Turkom. Keď grécky šlachtic Alexandros Ypsilanti povstal proti Turkom v Moldavsku, Papaflessas bol vyslaný vzbúriť aj Grékov na Peloponéze. Peloponézania sa vzbúrili a Papaflessas sa pridal ku gréckym generálom ako bol Theodoros Kolokotronis či Petros Mauromichalis a bojoval v mnohých bitkách aj v slávnej bitke pri Dervenakií, kde Gréci porazili turecké vojská Dramaliho Pašu. Podieľal sa aj na oslobodení Kalamaty.
Turci však v roku 1825 prešli do ofenzívy a  na Peloponéz povolali z Egypta vojská Ibrahima Pašu.
Papaflessas sa proti Ibrahimovi postavil pri meste Maniaki. Grékov bolo iba 1 000, Ibrahim mal 6 000 mužov, no Gréci bojovali statočne a všetci, aj Papaflessas padli.
 
Po smrti sa stal Papaflessas národným hrdinom a mnohí zahraniční filheléni ho prirovnávali k Periklovi na ktorého sa aj podobal.

## Externé odkazy
*Μηνιαία έκδοση συλλὀγου: ιστορική οικογένεια των φλεσσαίων «ο Παπαφλεσσας», issue 26 
*Historical appearance of the name Flessas

Kategória:Narodenia v 1788
Kategória:Úmrtia 20. mája
Kategória:Úmrtia v 1825
kategória:Grécki generáli
Kategória:Osobnosti gréckej vojny za nezávislosť
Kategória:Osobnosti na gréckych poštových známkach
Kategória:Grécki pravoslávni kňazi
Štadión SNP

**Atletický Štadión SNP DUKLA** je atletický a futbalový štadión nachádzajúci sa v Banskej Bystrici, na ktorom hrá svoje domáce zápasy FK Dukla Banská Bystrica. Má kapacitu 7 381 divákov, pričom od rekonštrukcie ukončenej v roku 2021 sú všetky miesta na sedenie. Nachádza sa na okraji sídliska Fončorda blízko kúpaliska, bazénu a športovej haly. 

Podľa svojej lokality sa štadión nazýva aj Štiavničky. Je vo vlastníctve Ministerstvo obrany Slovenskej republiky, spravuje ho Vojenské športové centrum Dukla Banská Bystrica, ktoré ho prenajíma mestu. Slávnostné otvorenie miesta sa konalo 22. augusta 1959, čo sa zhodovalo s pripomenutím si pätnásteho výročia Slovenského národného povstania.

## Rekonštrukcia
12. decembra 2018 vláda schválila rekonštrukciu štadión za 12 974 676 eur, ktorá bude financovaná ako kapitálový výdavok Ministerstva obrany SR. Práce na štadióne by mali byť ukončené najneskôr na jar roku 2021. Po rekonštrukcii bude štadión spĺňať podmienky pre certifikáciu UEFA štadión kategórie 2 a IAAF Construction Category I a Competition Category 3 až 5. V správe Ministerstva obrany sa o rekonštrukcii píše: „*V zmysle spracovaného stavebného zámeru bude vykonaná modernizácia športových plôch vrátane ich vybavenia technologickými zariadeniami – napríklad vyhrievanie a automatické zavlažovanie prírodného trávnatého ihriska, umelé LED osvetlenie hlavného aj tréningového štadióna a v rámci rekonštrukcie sa uskutoční modernizácia sociálneho zázemia pri tréningovom štadióne pre športovcov aj divákov. Vedľa tréningového štadiónu bude umiestnené multifunkčné ihrisko. Súčasťou vybavenia hlavného štadióna bude aj nové ozvučenie, svetelné tabule, kamerový systém a turnikety pri vstupe na štadión*“.

V sobotu 5. októbra 2019 sa Banská Bystrica rozlúčila so starým Štadiónom SNP na Štiavničkách. Zápas proti FK Dubnica nad Váhom (3:3) bol posledným zápasom na starom štadióne, ktorý čaká rekonštrukcia a premena na národný atletický štadión.

Zrekonštruovaný štadión bol otvorený 5. októbra 2021. Nový štadión obsahuje viac ako 7 000 sedačiek (miesto plánovaných 4000), vrátane 30 miest pre imobilné osoby. Rekonštrukcia stála celkovo 14 106 287,60 eur.

## Referencie

Kategória:Futbalové štadióny na Slovensku
Kategória:FK Dukla Banská Bystrica
Kategória:VŠC Dukla Banská Bystrica
Kategória:Stavby v Banskej Bystrici
Kategória:Šport v Banskej Bystrici
Kategória:Architektúra z 1965
Kategória:Pomenovania podľa Slovenského národného povstania
Kategória:Vojenský šport
Amazónia

**Amazónia** (, ) môže byť:
* Amazonská nížina
* región zodpovedajúci povodiu rieky Amazonky, pozri pod Amazonka
* územie dažďového pralesa v Amazonskej nížine, pozri najmä pod Amazonský prales
* Národný park Amazónia

## Referencie
Žilinský večerník

**Žilinský večerník** je týždenník, monitorujúci udalosti a dianie v regióne Žilinského kraja. 

Periodikum vychádza od roku 1991 (prvé číslo s nákladom 5 000 výtlačkov vyšlo 27. februára
) a v súčasnosti je s predajom 6 650 kusov najčítanejším regionálnym týždenníkom na Slovensku. Svojim čitateľom ponúka spravodajstvo a publicistiku zo všetkých oblastí hospodárskeho a spoločenského života, zaoberá sa otázkami samospráv v regióne, štátnej správy, informuje o udalostiach v kultúre a športe. 

## Online produkt
Žilinský diár je online produkt Žilinského večerníka, dostupný na jeho webstránkach. Ponúka prehľadný výber kultúrnych a športových podujatí, koncertov a zábavy, vzdelávacích aktivít, akcií pre deti a pod.

## Referencie

## Zdroj
* Stránky Žilinského večerníka

Kategória:Kultúra v Žiline
Kategória:Týždenníky na Slovensku
Sulioti

náhľad|Sulioti, maľba z 19. storočia

**Sulioti** () bolo grécke obyvateľstvo, hovoriace prevažne po albánsky (v 19. stor. už značne grécizovaní) . V minulosti žili v Epire, v jeho časti Thesprótia. Nezaberali však celú Thesprótiu, ale iba jej malú horskú časť s dedinou Suli (zvané grécky aj Kakosuli=Zlé Suli). Boli to výborní bojovníci, ktorí stále bojovali s Turkami. Často sú spojovaní s Arvanitmi, žijúcimi na juhu Grécka.

## Pôvod a dejiny

Pôvod Suliotov nebol presne ujasnený. Môžu byť potomkovia Albáncov, ktorí sa v 16. storočí pred Turkami utiahli z rovín do horskej oblasti Suli a tu odolávali Turkom. Podľa iných historikov, Sulioti sú potomkovia Grékov, ktorí sa s Albáncami pomiešali keď spolu s nimi osídlili toto územie. Toto tvrdenie vysvetľujú tak, že nie je možné, aby oblasť Suli osídlili iba Albánci, keďže Suli bolo osídlené obyvateľmi z Thesprótie, kde väčšinu obyvateľstva tvorili Gréci, a kresťanských Albáncov tu nežilo veľa. Tento názor zastáva aj Konstantinos Paparrigopoulos. V 19. storočí už boli Sulioti značne pogréčtení, písali iba v gréčtine a sami sa pokladali za Grékov, keďže albánčina nebol písaný jazyk. V 19. storočí, teda v čase ich najväčšej slávy, ich bolo asi 12 000. Zúčastnili sa aj na bojoch v Gréckej vojne za nezávislosť. Známy grécky revolucionár Markos Botsaris bol tiež Suliot. Dnes sú ich dediny opustené a potomkovia Suliotov žijú vo väčších mestách, kde sa však už premiešali s ostatným gréckym obyvateľstvom a tak stratili svoju špecifickú identitu a aj albánsky jazyk.

## Zdroje
* Ανάργυρος Φανγκρίδας. Σούλι - Το Ορμητήριο του Προεπαναστατικού Αγώνα. Αθήνα: Περισκόπιο, 2003. 


Kategória:Albánci
Kategória:Gréci
MY Žilinské noviny

**MY Žilinské noviny** sú týždenník, ktorý vychádza v regióne Žiliny. Vydáva ich Petit Press ako jedny z 19 regionálnych novín MY.

Periodikum vychádza v náklade 6 000 kusov vždy v pondelok a tvorí priamu konkurenciu Žilinskému večerníku. Niektoré články si je možné prečítať na webovej stránke novín.

Od roku 2014 je ich šéfredaktorkou Andrea Papšová. 

## Referencie

## Externé odkazy
* MY Žilinské noviny 

Kategória:Týždenníky na Slovensku
Kategória:Kultúra v Žiline
Raniak obrovský

**Raniak obrovský** (iné názvy: **raniak veľký**, **netopier veľký**; lat. *Nyctalus lasiopterus*) je menej známy a najväčší európsky netopier.

## Opis
* Hmotnosť: 34,2 až 71,4 g.
* Rozpätie krídel: 410 až .
* Dĺžka tela: 92 až .
* Dĺžka chvosta: 55 až .
* Dĺžka ušnice: 21 až .
* Srsť je pomerne hustá a dlhá, jednofarebná. Na chrbtovej strane je červenohnedá a tmavšia ako má raniak hrdzavý, na spodnej časti tela žltohnedá. Mláďatá sú tmavšie. Má relatívne dlhý krk s malou hrivou.
* Najvyšší zistený vek: nie je známy.
* Frekvencia: FM 16 - 20 kHz. 
* Lieta vysoko rýchlym letom.

## Rozšírenie a početnosť

Žije v západnej Ázii, Európe a na severe Afriky.

### Rozšírenie na Slovensku
 
Raniak obrovský je najvzácnejšie sa vyskytujúci netopier na Slovensku.

Zo 429 mapovacích kvadrátov DFS sa v letnom a prechodných obdobiach celkovo vyskytol v 10 (2,3% rozlohy Slovenska) v nadmorských výškach 103 - .

## Bionómia

Živí sa hmyzom a drobnými spevavcami. Raniak **loví vtáky priamo vo vzduchu.** Nikto to však nikdy nezaznamenal – až doteraz. Pomocou miniatúrnych zariadení „biologgerov“, pripevnených na chrbtoch netopierov, výskumníci po prvýkrát **zachytili priame dôkazy nočného lovu netopierov na vtáky vo vzduchu.** Prístroje zaznamenávali výšku, pohyb, echolokačné signály a dokonca aj **zvuky žuvania** – všetko počas letu. Údaje ukázali, že netopiere lovili viac ako kilometer nad zemou, zameriavajúc sa na malé migrujúce spevavce, ako sú **červienky.** Na rozdiel od hmyzu vtáky nedokážu zachytiť echolokáciu, čo netopierom dáva tajnú výhodu. Keď sa netopier **zameria na cieľ, vrhne sa do prudkého ponoru, máva silnejšie krídlami a zrýchlenie ztrojnásobí.** V jednom prípade netopier prenasledoval vtáka takmer tri minúty, chytil ho blízko zeme a vyše 20 minút s korisťou lietal a kŕmil sa. Záznamy zachytili zvuky vtákov a následné zvuky žuvania . Röntgenové a DNA analýzy zvyškov vtákov nájdených pri úkrytoch potvrdili, že netopiere odhryzujú vtákom krídla, aby znížili odpor vzduchu, a korisť nesú pomocou blany medzi nohami a kŕmia sa vo vzduchu. **Tento objav potvrdzuje dlhoročnú hypotézu a odhaľuje jednu z najodvážnejších nočných loveckých stratégií v živočíšnej ríši.** Drobné vtáky, ktoré loví, (v Západnej Európe)  môžu tvoriť až 80 % jeho potravy Minimálne v Španielsku netopier hibernuje od decembra do februára.

## Referencie

## Iné projekty
.

Kategória:Netopierovité
Kategória:Živočíchy európskeho významu
Kategória:Zraniteľné druhy
Kategória:Cicavce na Slovensku
Kategória:Zákonom chránené živočíchy na Slovensku
McDonnell Douglas DC-10

**McDonnell Douglas DC-10** je posledné lietadlo z Douglas Commercials (DC). Dňa 29. augusta 1970 odštartoval v Long Beach k prvému letu. Trojmotorový DC-10 vstúpil do prevádzky v auguste 1971. Modelom DC-10 sa McDonnell Douglas zaradil k výrobcom veľkokapacitných dopravných lietadiel. Okrem hlavnej verzie DC-10-10 výrobca ponúkal rôzne ďalšie verzie civilných lietadiel pre prepravu osôb alebo nákladu a vojenských lietadiel. Veľkého úspechu dosiahol predovšetkým verziou lietadla pre dlhé trate DC-10-30. Verzia DC-10-40 bola vybavená novými motormi. V decembri 1988 bola výroba DC-10 po 446 vyrobených kusoch ukončená v prospech MD-11.

## Varianty
thumb|Prototyp počas letových skúšok

* **DC-10-10** (122 kusov)
* **DC-10-10CF** (9 kusov)
* **DC-10-15** (7 kusov)
* **DC-10-20**
* **DC-10-30** (164 kusov)
* **DC-10-30CF** (26 kusov)
* **DC-10-30ER** (6 kusov)
* **DC-10-30F** (10 kusov)
* **DC-10-40** (42 kusov)
* **KC-10A Extender** (60 kusov)
* **KDC-10** (3 kusy)
* **MD-10**
* **10 Tanker**

## Technické údaje
thumb|upright=2|Schéma lietadla McDonnell Douglas DC-10-30

## Referencie

## Iné projekty
 

Kategória:Lietadlá McDonnell Douglas
Kategória:Dopravné lietadlá USA
Sela

**Sela** môže byť:
* v Biblii:
**hlavné mesto Edomu, pozri Sela (Edom)
**slovo nejasného významu v knihe Žalmov, pozri sela (slovo)
* sídlo v Bosne a Hercegovine (Republika srbská), časť obce Kalinovik, pozri Sela (Kalinovik)
* sídlo v Chorvátsku, časť mesta Sisak, pozri Sela (Sisak)
* sídlo v Čiernej Hore, časť mesta Bijelo Polje, pozri Sela (Bijelo Polje)
* sídlo v Čiernej Hore, časť obce Kolašin, pozri Sela (Kolašin)
* ženské meno, pozri Sela (prvé meno)
* postava zo Star Treku, pozri Sela (Star Trek)
* Dudi Sela (* 1985), izraelský tenista
* Lhasa de Sela (1972 – 2010), speváčka a hudobná skladateľka USA

## Pozri aj
* Selá – rieka na Islande
* Sella
Stanislaw Tillich

**Stanislaw Tillich** (* 10. apríl 1959, Neudörfel, Nemecko), lužickosrbsky *Stanisław Tilich* je nemecký politik lužickosrbského pôvodu.

Narodil sa v Neudörfeli ( lužickosrbsky *Nowa Wjeska*) neďaleko mesta Kamenz. Po skončení lužickosrbského gymnázia vyštudoval technologický inštitút v Drážďanoch. Je členom CDU a bol aj poslancom Európskeho parlamentu (frakcia európskych ľudovcov). Od mája 2008 je ministerským predsedom slobodnej spolkovej krajiny Sasko. Je prvým Lužickým Srbom, ktorý vykonáva túto funkciu.

Je ženatý, má dve deti a vyznáva rímskokatolícke náboženstvo. Okrem lužickosrbského jazyka a nemčiny hovorí aktívne a plynule česky a dobre rozumie poľsky.

## Iné projekty

Kategória:Nemeckí politici
Nadácia Tatra banky

náhľad|Sídlo na Baštovej 5 v Bratislave

**Nadácia Tatra banky**  je nezisková organizácia založená Tatra bankou 18. novembra 2004. Na ministerstve vnútra bola zaregistrovaná 12. decembra 2004 (dátum vzniku).
Nadácia podporuje aktivity v oblasti vzdelávania, zvyšovanie kvality vzdelávacieho procesu, finančne podporuje študentov a inštitúcie grantovými programami.

Každoročne udeľuje *Ceny Nadácie Tatra banky* za umenie, za najlepší študentský biznis plán a za najlepšiu diplomovú prácu v oblasti IT.

## Grantové programy
**Študenti do sveta* – grant určený na podporu výborných študentov pri štúdiu v zahraničí, grant na pokrytie ubytovacích nákladov. V grante môžu byť zvýhodnení študenti ekonómie, práva, manažmentu a IT.

**Vedieť viac* – grant podporuje aktivity, projekty, programy externých pracovníkov, mimovládnych neziskových organizácií, ktoré rozvíjajú vzdelávací proces na slovenských vysokých školách.

**Kvalita vzdelávania na vysokých školách* – grant na podporu konkrétneho predmetu, v ktorom budú použité modernejšie vzdelávacie prostriedky

**E-Talent*– grant určený na podporu slovenských vysokých škôl technického zamerania, ktoré sa venujú výskumu v odbore aplikovanej a priemyselnej informatiky.

## Referencie


## Externé odkazy
* Webstránka nadácie

Kategória:Tatra banka
Kategória:Nadácie na Slovensku
Csanád Szegedi

**Csanád Szegedi** (* 22. september 1982, Miškovec) je maďarský  politik a zvolený člen Európskeho parlamentu za stranu JOBBIK.

Známy je svojimi nacionalistickými a protislovenskými vyhláseniami na pôde Európskeho parlamentu. Na ustanovujúce zasadanie EP prišiel oblečený v uniforme  Maďarskej gardy. Okrem iného vyhlásil, že Slovensku by malo byť pozastavené členstvo v EÚ. Je židovského pôvodu.

## Zdroj

## Referencie

Kategória:Narodenia v 1982
Kategória:Maďarskí politici
Kategória:Maďarský nacionalizmus
Kategória:Maďarské osobnosti židovského pôvodu
Kategória:Maďarskí europoslanci (2009 – 2014)
Kategória:Osobnosti z Miškovca
Postupim

**Postupim** *([[nemčina|nem.]] *'Potsdam*')* je hlavné mesto nemeckej spolkovej krajiny Brandenbursko vo východnej časti Nemecka. Je súčasťou metropolitnej oblasti Berlín/Brandenbursko. Leží na rieke Havola, juhozápadne od centra hlavného mesta Berlín.

## Dejiny
Mesto bolo až do roku 1918 sídlom pruských kráľov. V okolí mesta sa nachádza niekoľko prepojených jazier a unikátnych kultúrnych pamiatok. Medzi ne patrí aj zámok Sanssouci, ktorý je najväčšou nemeckou pamiatkou zapísanou na zozname Svetového dedičstva UNESCO. V meste sa konala aj významná konferencia po skončení 2. svetovej vojny, nazvaná Postupimská. V severovýchodnej časti mesta s názvom Babelsberg sa pred 2. svetovou vojnou nachádzalo centrum filmovej produkcie. Svoj význam ako centrum európskeho filmu si uchoval až do pádu Berlínskeho múra. Filmové štúdio Babelsberg má aj historickú hodnotu ako jedno z najstarších veľkých filmových štúdii na svete. Produkuje filmy od roku 1911. Od 19. storočia sa Postupim stal centrom vedy v Nemecku. V súčasnosti sa tu nachádzajú viaceré univerzity a viac ako 30 výskumných stredísk.

## Poloha
Územie dnešného mesta bolo formované veľkými morénami po poslednej dobe ľadovej. Mesto tvoria 3 časti zelene a iba jedna zastavaná časť. Najvyšší bod je vrch *Kleiner Ravensberg* s výškou 114,2 m. Postupim je rozdelený na sedem historických častí mesta a deväť nových miestnych častí, ktoré sa k mestu pripojili v roku 2003. Časti mesta na severe a v centre tvoria hlavne historické budovy pričom juhu dominujú veľké plochy s novostavbami.

## Osobnosti mesta
* Fridrich II. (* 1712 – † 1786), pruský kráľ
* Wilhelm von Humboldt (* 1767 - † 1835), filozof, štátnik a jazykovedec
* Carl Gustav Jacob Jacobi (* 1804 - † 1851), matematik 
* Hermann von Helmholtz (* 1821 – † 1894), fyziológ a fyzik
* Fridrich III. (* 1831 - † 1888), nemecký cisár a pruský kráľ
* Ernst Haeckel (* 1834 – † 1919), biológ
* Wilhelm Windelband (* 1848 – † 1915), filozof
* Michail Jurievič Grabovskij, (* 1984), bieloruský hokejista

## Partnerské mestá
*  Bobigny, Francúzsko, 1974
* 20px|Deutschland|border Bonn, Nemecko, 1988
* 20px|Finnland|border Jyväskylä, Fínsko, 1985
* 20px|Schweiz|border Luzern, Švajčiarsko, 2002
* 20px|Polen|border Opole, Poľsko, 1973
* 20px|Italien|border Perugia, Taliansko, 1990
* 20px|Vereinigte Staaten von Amerika|border Sioux Falls, USA, 1990

## Iné projekty

## Zdroj


Kategória:Mestá v Brandenbursku
Kategória:Hlavné mestá nemeckých spolkových krajín